b'\n_START_ARTICLE_\nMartina Vuk\n_START_SECTION_\n\xc5\xbdivljenjepis\n_START_PARAGRAPH_\nMartina Vuk se je rodila 22. aprila 1979. Po izobrazbi je univerzitetna diplomirana pravnica._NEWLINE_Takoj po diplomi se je zaposlila na takratnem Ministrstvu za \xc5\xa1olstvo in \xc5\xa1port, v Sektorju za izobra\xc5\xbeevanje odraslih. Med leti 2006 in 2010 je bila zaposlena na Ministrstvu za javno upravo, kjer je sodelovala pri pogajanjih s sindikati javnega sektorja (zlasti na podro\xc4\x8dju sociale in izobra\xc5\xbeevanja) in pri implementaciji novega pla\xc4\x8dnega sistema. Bila je tudi \xc4\x8dlanica Komisije za razlago Kolektivne pogodbe za javni sektor. Med leti 2010 in 2014 je bila zaposlena v stranki Socialni demokrati in v Dr\xc5\xbeavnem zboru RS kot strokovna sodelavka poslanske skupine, zadol\xc5\xbeena predvsem za podro\xc4\x8dje dela, dru\xc5\xbeine, socialnih zadev, invalidov ter zdravja in \xc4\x8dlovekovih pravic._NEWLINE_V 11. vlada Republike Slovenije in 12. vlada Republike Slovenije je opravljala delo dr\xc5\xbeavne sekretarke na Ministrstvu za delo, dru\xc5\xbeino, socialne zadeve in enake mo\xc5\xbenosti. Petnajst let je aktivno delovala na mladinski sceni, tako v Sloveniji kot v tujini. Bila je podpredsednica Mladinskega sveta Slovenije. Sodelovala je z razli\xc4\x8dnimi nevladnimi organizacijami, predvsem na podro\xc4\x8dju \xc4\x8dlovekovih pravic in enakosti spolov ter delovala kot trenerka za \xc4\x8dlovekove pravice s certifikatom Sveta Evrope._NEWLINE_Politi\xc4\x8dno udejstvovanje je za\xc4\x8dela \xc5\xbee ob koncu srednje \xc5\xa1ole, sprva v Mladem forumu Socialnih demokratov, nato pa tudi v stranki Socialni demokrati, tako na lokalni kot nacionalni ravni. Leta 2015 je postala predsednica \xc5\xbdenskega foruma SD. _NEWLINE_Na Lokalne volitve v Sloveniji 2018 je bila izvoljena za mestno svetnico Mestna ob\xc4\x8dina Ljubljana na listi Socialnih demokratov. _NEWLINE_\xc5\xbdivi v Ljubljani s partnerjem in dvema sinovoma.'